**Odmietnutie poistného plnenia pri dopravnej nehode**

**JUDr. Dušan Čurila, Ph.D.**

Zmyslom povinného zmluvného poistenia je aj chrániť účastníkov dopravných nehôd, z ktorých sa stanú poškodení. § 5 zákona o povinnom zmluvnom poistení upravuje viacero prípadov, pri ktorých poisťovňa nenahradí za poisteného škodu. Základné pravidlo je, že poisťovňa odmieta poistné plnenie za škodu, ktorej vznik nie je v príčinnej súvislosti s poistnou udalosťou.

Odmietnuté plnenie zo strany poisťovne bude tiež vtedy, ak by šlo o náhradu škody, ktorá vznikla držiteľovi, vlastníkovi alebo prevádzkovateľovi motorového vozidla, ktoré spôsobilo danú škodu.

V ďalšom rade ide o prípad, keď škoda bola spôsobená vodičovi motorového vozidla, ktorého prevádzkou bola škoda spôsobená. Rovnako bude odmietnuté poistné plnenie, ktoré by pokrývalo škodu na motorovom vozidle, ktorého prevádzkou bola škoda spôsobená, ako aj na veciach dopravovaných takýmto motorovým vozidlom. Je to logické, pretože takúto škodu kryje havarijné poistenie. Napríklad škoda na veciach spolusediacich, ktoré mali pri sebe alebo na sebe v takomto motorovom vozidle, by však mala byť uhradená. Výnimka sa však vzťahuje na isté osoby: manžela poisteného alebo osoby, ktoré v čase vzniku škodovej udalosti žili s poisteným v spoločnej domácnosti. Škoda na zdraví/náklady pri usmrtení sa však bude uhrádzať aj v prípade, keby sa jednalo o tieto osoby.

Odmietnuté bude aj poistné plnenie v prípade, keď poistený uhradil alebo sa zaviazal uhradiť škodu nad rámec, ktorý priznáva právny poriadok SR alebo nad rámec právoplatného rozhodnutia súdu o náhrade škody alebo o schválení dohody účastníkov konania – to všetko v prípade, keď poisťovňa nebola jedným z týchto účastníkov.

Ďalším prípadom odmietnutia plnenia zo strany poisťovne je prípad, keď je žiadaná náhrada uhradených nákladov:

* zdravotnej starostlivosti,
* nemocenských dávok,
* dávok nemocenského zabezpečenia,
* úrazových dávok,
* dávok úrazového zabezpečenia,
* dôchodkových dávok,
* dávok výsluhového zabezpečenia,

|  |
| --- |
| * dávok starobného dôchodkového sporenia, pri škode na zdraví alebo usmrtení pri prevádzke motorového

 vozidla, ak sa nezistil vinník dopravnej nehody alebo ide o škodu spôsobenú vinníkom tejto dopravnej  nehody. |
|  |
|  |